《五城道中》
唐代·李益

金铙随玉节，落日河边路。沙鸣后骑来，雁起前军度。

五城鸣斥后，三秦新召募。天寒白登道，塞浊阴山雾。

仍闻旧兵老，尚在乌兰戍。笳箫汉思繁，旌旗边色故。

寝兴倦弓甲，勤役伤风露。来远赏不行，锋交勋乃茂。

未知朔方道，何年罢兵赋。

作者简介：李益(约750—约830)， 唐代诗人，字君虞，祖籍凉州姑臧（今甘肃武威市凉州区），后迁河南郑州。大历四年(769)进士，初任郑县尉，久不得升迁，建中四年(783)登书判拔萃科。因仕途失意，后弃官在燕赵一带漫游。以边塞诗作名世，擅长绝句，尤其工于七绝。